Document ID: 32013D0104

A BIZOTTSÁG VÉGREHAJTÁSI HATÁROZATA
(2013. február 21.)
a 2007/777/EK határozatnak a biltong/jerky és a pasztőrözött húskészítmények Unióba történő behozatala tekintetében engedélyezett harmadik országok jegyzékében a Brazíliára vonatkozó bejegyzés vonatkozásában történő módosításáról
(az értesítés a C(2013) 899. számú dokumentummal történt)
(EGT-vonatkozású szöveg)
(2013/104/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke 1. pontjának első albekezdésére és 8. cikkének 4. pontjára,
mivel:
(1)
A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (2) megállapítja azon harmadik országok és azok részeinek jegyzékét, amelyekből engedélyezhető bizonyos húskészítmények és kezelt gyomor, hólyag és belek Unióba történő behozatala, továbbá meghatározza a behozatallal összefüggő állat-egészségügyi kockázatok ellenőrzéséhez szükséges kezeléseket.
(2)
A 2007/777/EK határozat II. mellékletének 3. része tartalmazza azon harmadik országok és azok részeinek jegyzékét, amelyekből a biltong/jerky és a pasztőrözött húskészítmények Unióba történő behozatala engedélyezett.
(3)
Brazília azon régiói, amelyekből engedélyezett a háziasított szarvasmarhafélék specifikus kezeléssel kezelt húsából készült termékek behozatala, jelenleg a 2007/777/EK határozat II. mellékletének 2. részében szerepelnek.
(4)
Brazília kérelmezte, hogy a Bizottság engedélyezze továbbá e régiókból a háziasított szarvasmarhafélék megfelelő specifikus kezeléssel kezelt húsából készült biltong/jerky Unióba történő behozatalát.
(5)
Figyelembe véve Brazília érintett régióinak a Bizottság előtt bizonyított állat-egészségügyi státusát, helyénvaló engedélyezni e régiókból a háziasított szarvasmarhaféléknek a 2007/777/EK határozat II. mellékletének 4. részében meghatározott „E” vagy „F” specifikus kezeléssel kezelt húsából készült termékek behozatalát.
(6)
A 2007/777/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/777/EK határozat II. mellékletének 3. részében az Argentínára vonatkozó bejegyzést követően a szöveg a következő, Brazíliára vonatkozó bejegyzéssel egészül ki:
„BR
Brazília BR-2
E vagy F
XXX
XXX
XXX
XXX
XXX
XXX
XXX
XXX
XXX
XXX
XXX
XXX”
2. cikk
Ennek a határozatnak a tagállamok a címzettjei.
Kelt Brüsszelben, 2013. február 21-én.

Labels: 3
17
18
6